Quatre joves, a presó per agredir un home al metro de Barcelona\nLa víctima pateix diverses seqüeles i ha hagut de ser operada unes quantes vegades\nper Redacció dissabte, 13 d’agost 2016 - 15:21h\nImatge d'arxiu del metro de Barcelona. | Cedida.\nQuatre joves veïns de Badalona d'entre 20 i 21 anys han ingressat a presó per ordre del jutge, acusats d'apallissar brutalment un home dins un vagó de metro a Barcelona el passat 26 de juny, sense motiu aparent. Els fets van passar a la línia 4, entre les estacions de Besòs Mar i Besòs, i les imatges de videovigilància van ser claus en la investigació, segons els Mossos. La víctima és un home de 46 anys i nacionalitat espanyola. A conseqüència de l'agressió l'han hagut d'operar diverses vegades, perdrà part de la visió en un ull i s'ha de desplaçar amb cadira de rodes.\nEls fets van passar el 26 de juny cap a tres quarts de sis del matí quan el Centre de Seguretat i Protecció Civil de Metro va alertar d'una agressió a la línia 4. Els Mossos van trobar la víctima malferida a l'estació de Besòs, amb ferides importants al cap i a la cara i amb problemes de mobilitat, i una ambulància el va portar a l'hospital.\nLa investigació que va portar a terme l'Àrea de Seguretat del Transport Metropolità dels Mossos d'Esquadra va determinar que els autors dels fets van accedir al metro sense pagar i també van trencar el vidre d'un extintor abans de trobar-se amb la víctima. Segons informa la policia catalana, una vegada a l'interior del tren, entre les estacions de Besòs Mar i Besòs, els quatre nois haurien apallissat brutalment un usuari sense motiu aparent. Primer, presumptament li van donar empentes i cops de peu per l'esquena fins que van aconseguir que caigués de genolls a terra. A continuació, mentre un dels agressors l'agafava pels cabells, la resta van colpejar-lo per tot el cos i li van donar puntades de peu al cap.\nA causa de l'agressió, la víctima, que rep tractament psicològic, ha estat sotmesa a diverses intervencions quirúrgiques i perdrà part de la visió en un ull. A més, ha d'utilitzar una cadira de rodes per desplaçar-se i actualment està ingressada en un centre de rehabilitació. Les imatges de videovigilància aportades per la Unitat de Seguretat i Protecció Civil de Metro van ser claus en la investigació, atès que van facilitar la identificació dels autors dels fets. Així mateix, la col·laboració amb el Grup de Delinqüència Urbana de Badalona va permetre localitzar i detenir els quatre joves. Només un té antecedents policials per un robatori violent. Dimarts, 9 d'agost, els Mossos d'Esquadra van detenir a Badalona els quatre presumptes agressors, que van passar a disposició judicial dijous, 11 d'agost, i el jutge va dictar l'ingrés a presó per a tots quatre per un delicte de lesions.\nUna jove greu després de caure pel forat d'un ascensor a Magaluf


Salvini anirà a judici per haver segrestat 147 migrants que anaven a bord de l'Open Arms\tSalvini anirà a judici per haver segrestat 147 migrants que anaven a bord de l'Open Arms\nEls incidents a les zones unionistes evidencien la fragilitat del procés de pau\nIncidents a Springfield Road. Foto: Mark Marlow\nPer: Kristin M Bakke i Kit Rickard\nLes protestes violentes s’han intensificat a Irlanda del Nord des de final de març. Van començar a zones lleialistes, o unionistes, amb els atacs de grups de joves contra agents de policia. La fragilitat de la pau del territori es va fer encara més evident quan, el 7 d’abril, els disturbis es van convertir en enfrontaments sectaris en un de les interfícies de Belfast, els anomenats “murs de la pau”, que separen la zona unionista, carrer de Shankill, i la nacionalista, o republicana, carrer de Springfield.\nEls motius dels actuals disturbis són complexos. Hi han tingut un paper important el descontentament dels unionistes amb les conseqüències del Brexit, les privacions a llarg termini, la desil·lusió amb els governs, tant de Belfast com de Londres, i l’escassa confiança en la policia.\nEls observadors també s’han afanyat a assenyalar la influència dels paramilitars amb motivacions delictives. L’acusació concreta és que inciten els joves i els animen a carregar contra la policia. La policia ha fet una crida “a aquells qui tenen influència en la nostra comunitat” perquè condemnin la violència, i els polítics han demanat als grups paramilitars unionistes que també ho facin. No queda clar si els disturbis van ser orquestrats o van esclatar espontàniament, però s’han concentrat a zones controlades pels grups paramilitars unionistes.\nPer a aquells qui no segueixen la política d’Irlanda del Nord, el fet que els grups paramilitars continuïn exercint un paper a la societat pot resultar sorprenent. A la investigació en curs mirem d’esbrinar com i per què aquests grups encara tenen influència. Entendre això és clau per a una pau duradora a Irlanda del Nord. Tot i que no hi ha dubte que hi ha grups paramilitars que es dediquen a activitats delictives, cal remarcar que en algunes comunitats aquests grups actuen com a persones “amb influència” perquè tenen una determinada posició social.\nLa “justícia” local\nQuan va esclatar el conflicte el 1968, les comunitats urbanes van aixecar barricades per protegir-se dels disturbis ètnics i dels atacs de les forces estatals i no estatals. Aquestes comunitats es van convertir en zones “prohibides” on l’estat i la policia eren absents. Els grups de defensa locals i els grups paramilitars van assumir ràpidament el paper de policia comunitària.\nAvui, vint anys després de la fi del conflicte, la funció de “justícia informal” assumida pels grups paramilitars continua present en alguns llocs perquè, per una banda, aquests grups es beneficien del control social que aquest paper els atorga i, per l’altra, la població hi confia.\nBasant-nos en proves sistemàtiques, vam descobrir que les zones on hi havia hagut “justícia informal” durant el conflicte eren predictors de les zones on n’hi hauria després del conflicte. Entre aquestes zones es troben moltes de les que han tingut disturbis aquests últims mesos.\nEls sistemes informals de “justícia” que van sorgir durant els trenta anys dels anomenats Troubles han continuat actius durant els més de vint anys posteriors a l’Acord de Divendres Sant. Tant els grups paramilitars unionistes com els republicans continuen duent a terme els anomenats “atacs de càstig” com a mitjà per a vigilar “les seves” comunitats. Els acusats de delictes a la comunitat –com ara tràfic de drogues i comportament antisocial– són l’objectiu dels grups paramilitars en allò que la policia anomena “atacs d’estil paramilitar”.\nLes pallisses i els trets són brutals i desproporcionats en aquest context. La policia ha descrit grups d’assaltants armats amb barres de ferro i bats de beisbol i ha informat que els objectius reben trets al genoll, al colze, al peu, al turmell o a la cuixa. Les estadístiques policíaques mostren que aquests atacs han estat una característica constant a certes zones des dels Troubles.\nBasant-nos en una enquesta representativa d’àmbit nacional feta el 2016, vam descobrir que a les zones controlades pels grups unionistes hi havia qui considerava que les “autoritats informals” eren eficaces a l’hora d’ocupar-se de les activitats quotidianes que oficialment són competència de la policia. Això inclou la lluita contra el comportament antisocial. Les nostres troballes parlen de l’informe de la Comissió d’Informació Independent del 2018, que va concloure que hi havia por i ràbia pel control coercitiu exercit pels paramilitars, però també que els paramilitars eren “considerats per alguns a la comunitat com a protectors de la zona”.\nEl fet que hi hagi una campanya pública que destaca la brutalitat dels atacs de càstig –amb lemes com ara “Els paramilitars no et protegeixen. Et controlen”– suggereix que aquestes pràctiques existeixen també perquè la gent acudeix als paramilitars quan els necessiten.\nTot i que les organitzacions comunitàries i juvenils han estat fonamentals aquestes setmanes per a calmar les tensions a Irlanda del Nord, cal destacar que els disturbis van afluixar quan els grups unionistes van demanar un “període de dol” per la mort del duc d’Edimburg. Tot i que el Consell de Comunitats Lleialistes (Loyalist Communities Council), grup que representa els principals grups paramilitars unionistes, afirma que els seus membres no han participat en els disturbis, això demostra la influència que exerceixen les figures unionistes.\nIgual que molts grups armats, els paramilitars d’Irlanda del Nord han recorregut durant molt de temps als beneficis de la delinqüència per finançar les seves operacions. No obstant això, els grups paramilitars són considerats font d’autoritat, a costa de l’autoritat de l’estat. Després d’un llarg conflicte, hi ha qui considera que protegeixen les seves comunitats d’amenaces externes i internes, encara que estiguin implicats en activitats delictives.\nMentre es relaxen els efectes d’aquests incidents recents, hauríem de preguntar-nos per què els paramilitars tenen tanta influència en comptes de fer veure que no en tenen.\nKristin M. Bakke és professora de ciència política i relacions internacionals al University College London (UCL). Kit Rickard treballa al departament de ciència política del University College London. Aquest article va ser publicat originalment a The Conversation.


Les activitats pel Dia de la Dona conclouen amb la necessitat d'educar en igualtat - Altea Digital\nLes activitats pel Dia de la Dona conclouen amb la necessitat d’educar en igualtat\nLes activitats realitzades pel Dia de la Dona i que han comprés tot este mes de març, han finalitzat amb l’aportació de conclusions basades en el debat de la situació de la igualtat en la societat actual. Reforçar l’educació en igualtat en tots els àmbits formatius és una de les més destacades conclusions, objectiu que s’ha de potenciar a través de programes efectius de coeducació a més de la necessària implicació de les famílies i de la societat en general. Així ho ha donat a conéixer la regidora d’Igualtat, Gemma Córcoles, indicant que si bé “s’ha guanyat en l’elaboració de lleis d’igualtat, es veu un retrocés en com es viu la igualtat en la societat en general”. Córcoles ha parlat de la necessitat en la reestructuració dels horaris laborals i escolars “per a poder ajudar a aconseguir l’efectiva conciliació familiar i laboral així com la creació de sinergies a través de jornades d’igualtat”. Autoestima, apoderament són aspectes fonamentals per a superar les debilitats de totes les dones “a més de la creació d’una cultura del diàleg i el consens per a aconseguir eixa igualtat efectiva” conclou la regidora.\nEl programa d’activitats que es va iniciar el 8 de març, Dia de la Dona Treballadora, ha contemplat un dia de convivència amb la participació de 180 dones alteanes intercanviant experiències i coneixements; diferents actes han permés donar una visió global de la situació actual quant a plans d’igualtat tant cap a la ciutadania en general com en les empreses o administracions públiques; tallers que han aportat una visió de la vida de les dones en El Salvador. A més s’han dut a terme els “Desdejunis en Igualtat” l’objectiu dels quals era sensibilitzar la població per a promoure el canvi d’actituds i pràctiques en relació amb la igualtat d’oportunitats entre hòmens i dones.\nLa regidora d’Igualtat ha conclòs indicant la importància del compromís personal “per a continuar treballant i apostant per allò en el que creiem i en el que devem estar que és la igualtat entre hòmens i dones per a aconseguir un món més equitatiu per al conjunt de la societat”.\nAltea celebrarà el Dia Internacional de la Dona amb…\nIgualtat informa de les activitats del cap de…


Agricultura paga l'ajut per a l’agricultura ecològica de l'any 2016. Departament d’Agricultura, Ramaderia, Pesca i Alimentació\nAgricultura paga l'ajut per a ...\nAgricultura paga l'ajut per a l’agricultura ecològica de l'any 2016\nAquest divendres s'inicia el pagament. L’import total del pagament és de 5.909.058,08 €.\nEl Departament d’Agricultura, Ramaderia, Pesca i Alimentació (DARP) de la Generalitat de Catalunya fa efectiu aquest divendres 7 de juliol el pagament dels imports corresponents a la campanya 2016 de l’ajut a l’agricultura ecològica.\nL’objectiu d’aquest ajut és compensar el lucre cessant i l’increment de costos associats a pràctiques respectuoses amb el medi ambient que suporten els operadors ecològics.\nAjut a l'agricultura ecològica\nInformació sobre la producció agrària ecològica\nDades d'aquest pagament [35 KB]\nDades d'aquest pagament [3,2 KB]\nDades pagaments ajuts CGE 2016 [72,5 KB]\nDades pagaments ajuts CGE 2016 [9,42 KB]


Bisontes Castellón Futbol Sala s’imposa al Reial Betis Futsal B i suma la seua quarta victòria consecutiva en lliga (5-3) | Notícies Dígitals\nBisontes Castellón Futbol Sala s’imposa al Reial Betis Futsal B i suma la seua quarta victòria consecutiva en lliga (5-3)\n30/10/2021 31/10/2021 bisonts castellon futbol sala, cronica, lliga, real betis futsal b\nBisontes Castellón FS suma la seva quarta victòria consecutiva en lliga després de doblegar 5-3 el Reial Betis Futsal B que li serveix per seguir una setmana més com a 2n a la taula.\nEls Castellonencs s’avançaven a les 12 segons per mediació de Diego Sancho i als 5 minuts era Pele qui pujava el 2-0 al vídeomarcador del Pavelló Ciutat de Castelló. Al 7 Raul López retallava distàncies i al 16 en una jugada d’infortuni Beto marcada en pròpia porta per portar el 2-2 al marcador. Del que podia ser el 3-2 amb una ocasió molt clara de Pele en una passada mal mesurada de Rafa López era aprofitada per Guido per avançar el filial Bètic. Un doble penal sobre la botzina era transformat per David Señoret per portar la igualada en els primers 20 minuts de matx. Després de la represa Bisontes va anar al pel xoc i al 30 un golàs de volea de Diego Sancho després d’una passada de David pujava el 4-3. L’expulsió per doble groga de Charly era aprofitat pels blaus per ampliar l’avantatge al 5-3 per mediació de Beto al 33.\nDavid deia jugar-se-la de cinc amb Raúl però la fèrria defensa local feia que els tres punts es quedessin a Castelló.\n← L’Elx CF ha caigut derrotat al Martínez Valero contra el Reial Madrid\nLa Diputació de Castelló i AMUFOR impulsen tallers formatius de gestió forestal per a les brigades Emergeix →


chobani llança un iogurt grec simplement de 100 calories - Alimentació Saludable\nBeneficis Per A La Salut-De-Sumac-Espècia\nChobani llança un iogurt grec de 100 calories\nAhir, Chobani va introduir Simply 100 iogurt grec, el primer i únic iogurt grec de 100 sèries autèntic de greix elaborat amb només ingredients naturals, segons un comunicat de la companyia. (Tweet aquesta emocionant notícia!)\nCada tassa d’un sol servei de 5,3 unces de Simply 100 té 100 calories, 0g de greix, 14 a 15g hidrats de carboni, proteïnes 12g, fibra de 5g i sucres de 6 a 8g. Compareu-ho amb els fruits de Chobani i apos; que tenen entre 120 i 150 calories, 0g de greix, 17 a 20g hidrats de carboni, 11 a 12g de proteïnes, 0 a <1g fiber, and 15 to 17g sugars: You're saving, at most, 50 calories. Worth it?\nquan acaben els 14 dies de fortnite\nNormalment suggereixo als meus pacients la varietat de iogurt amb 140 calories de greixos. Sempre he sentit que una mica de greix ajuda a mantenir-los més satisfets i mai no vull que obsessionin les calories, sinó que pensin en el valor nutritiu d’un aliment. Quan es tracta de iogurt, sempre insisteixo en la importància de les proteïnes i el calci i d’on provenen els ingredients (naturals o artificials).\nRELACIONATS: 10 receptes de iogurt grec que mai heu vist mai\nsmash bros ultimate lloyd irving 2019\nAmb Simply 100, esteu aconseguint un bon producte. Per als pacients meus diabètics o resistents a la insulina, m’agraden els grams de sucres inferiors, sobretot perquè es fa de forma natural amb fruita de monjo, extracte de fulla de stevia i només un toc de suc de canya evaporat. L’afegit de fibra de l’extracte d’arrel de xicoia és un avantatge afegit ja que massa gent que conec encara no consumeix fibra suficient, i ja sabem que ara la fibra ens ajuda a mantenir-nos més plens. I no importa la freqüència que dic als meus pacients que trien un iogurt senzill i que afegeixin la seva pròpia fruita fresca per a fibra, no sempre passa.\ncom aconseguir un punt blau a mw\nCrec que quan es tracta de iogurt pot no haver-hi una mida única. Tothom té diferents formes i mides, i té diferents rutines d’exercici i necessitats calòriques diferents. I tant que no m’agrada centrar-me en les calories, per a moltes persones que necessiten baixar de pes, cada mica compta. Personalment, probablement em quedaré amb la versió amb més calories i el greix, perquè això és el que em funciona per a mi. No obstant això, és bo saber que hi ha altres versions saludables. Gràcies, Chobani.\nDe Keri Gans\nespais pokemon i escuts en incursions\nPokémon vés a obtenir Mewtwo\nUna visita al quiropràctic pot millorar la vostra vida sexual\nOWL pro va desaparèixer durant la temporada baixa per viure al bosc amb l'àvia\nBen aviat podreu obtenir els vostres resultats de transmissió sexual en menys de 2 hores\nCom completar els desafiaments Mandalorian Beskar Armour a Fortnite\nThorin: l’ascens i la caiguda del super-equip de Froggen\nGTA Online: millors propietats per comprar amb els guanys del vostre casino\n8 coses que podrien generar brutes al llit\nEls 10 primers filtres de banyera d'hidromassatge de la nova categoria de Twitch: Amouranth & Sea Otters?\nMai no moriu de nou per danys per caiguda de la zona de guerra amb un simple truc\nEl millor sostenidor per al vostre tipus de pit\nSummit1g revela un gran problema amb el servidor públic NoPixel GTA RP\nCom aconseguir Null i Silvally a Pokemon Sword & Shield\nCopyright 2021 wpssportsbar.com Tots Els Drets Reservats


Els gegants de Navàs bufen 50 espelmes per festa major - Regió7 :: El Diari de la Catalunya Central\nEls gegants de Navàs bufen 50 espelmes per festa major\nUn documental sobre l'aniversari enceta avui dimarts el programa de la festa La Montserrat i el Jordi, la parella més vella, estrenaran nous vestits\nalan ruiz terol | navàs 24.08.2016 | 07:34\nLa Montserrat i el Jordi, els dos gegants que estan d´enhorabona arxiu/arso\nLa Festa Major de Navàs d'enguany, que comença avui dimarts, tindrà uns protagonistes de pes: la Montserrat i el Jordi, la parella de gegants més antiga del poble, que compleixen 50 anys. Diversos actes del programa estan dedicats a celebrar l'aniversari. Aquest dimarts, la projecció d'un documental sobre els gegants i la presentació dels nous vestits donaran per començada la festa major. La ballada de diumenge també vindrà carregada de sorpreses.\nEl cap de la colla gegantera de Navàs, Llorenç Castanyer, destaca que la celebració servirà per "recordar tota la gent que ha passat per la colla". El documental es projectarà avui dimarts a les 10 de la nit a la plaça de l'Ajuntament. El vídeo ha estat gravat i editat pel navassenc Jordi Puig, dura uns 40 minuts i recorrerà les cinc dècades dels gegants en clau d'humor. La projecció del documental es combinarà amb la representació en viu de gags.\nTot seguit, els mateixos gegants prendran el protagonisme per presentar la seva nova indumentària. Segons Castanyer, el disseny dels nous vestits no dista gaire de l'actual. Un dels canvis més importants serà el color del vestit de la Montserrat. Aquests dies, els navassencs han pogut veure com els gegants es passejaven pels carrers coberts per no mostrar els nous vestits. Aquesta serà la segona vegada en 50 anys que els gegants canviaran la indumentària. L'anterior va ser fa 20 anys, quan es va celebrar el 30è aniversari. El pas del temps ha desgastat els teixits i el vestit del Jordi ja començava a estar deteriorat. El nou vestit ha estat confeccionat per Sessa Casserras.\nEl moment clau següent per a la celebració del cinquantè aniversari dels gegants serà diumenge. Després de la cercavila que sortirà a l'1 del migdia de la plaça de l'Església, tindrà lloc a la plaça de l'Ajuntament el ball de bastoners, cascavells, nans i gegants. Castenyer explica que la colla té preparades un parell de sorpreses, però no ha volgut desvelar-les.\nEl programa de la festa recull la història de com es van construir la Montserrat i el Jordi. Es remunta al 1966, quan uns 120 pubills recol·lectaren prop de 25.000 pessetes per assumir-ne el cost de fabricació. L'ajuntament va aportar la mateixa quantitat. Els dos gegants, Jordi del Pla de l'Alzineta i la Montserrat del Pla de Santa Eulàlia, van ser obra de l'escultor Josep Cardona Torres, del taller El Ingenio de Barcelona.


Kentaro Kobayashi ha renunciat per un vídeo on se’l sentia dient “juguem a l’holocaust” en una comèdia televisiva emesa al Japó el 1998\nEl director de la cerimònia inaugural dels Jocs dimiteix per haver fet broma sobre l’Holocaust. // EFE - EPA - Valdrin Xhemaj\nActualitzada el 22-07-2021 13:41\nNova polèmica als Jocs Olímpics. No hi ha dia que no hi hagi enrenou al voltant de la cita olímpica. La darrera l’hem sabut aquest dijous a la matinada. El director de la cerimònia inaugural, l’humorista i director de teatre Kentaro Kobayashi, ha dimitit just el dia abans que es faci la celebració. El motiu és que anys enrere havia fet bromes sobre l’Holocaust nazi en una comèdia televisiva emesa el 1998.\nEl compositor de la música dimiteix per haver assetjat nens amb discapacitat\nPerò això no és tot. En les últimes setmanes hi ha hagut tres dimissions més de personal que treballava als Jocs. Dilluns el compositor de part de la música que sonarà a la cerimònia també va deixar la feina, i en una entrevista admetia haver assetjat nens amb discapacitat.\nA més, també havien dimitit l’expresident del Comitè Organitzador, Yoshiro Mori, després d’uns comentaris sexistes. Mateix desenllaç amb un altre director creatiu que va suggerir caracteritzar com un porc una popular actriu japonesa durant la cerimònia inaugural.\nEl Comitè Olímpic ha acceptat la dimissió perquè tot el personal ha de ser 'immaculat'. // EFE - EPA - Franck Robichon\nMÉS - Ona Carbonell critica l’organització dels Jocs Olímpics per no poder portar el seu fill a Tòquio\nSeiko Hasimoto, presidenta del comitè, ha declarat que han acceptat la dimissió només 24 hores abans de la cerimònia inaugural, ja que tot el personal implicat en la cita olímpica ha de ser “immaculat”.\nUn nou escàndol que, juntament amb tots els casos de coronavirus que estan sortint entre els esportistes, està enterbolint uns Jocs Olímpics d’allò més estranys.


Agenda cultural i social en clau LGTBI del 9 al 16 de juliol\nUna setmana més, l’Olga Fernàndez ha parlat a ‘Quin Orgull! sobre algunes de les activitats cultural i lúdiques pels pròxims dies en clau LGTBI. Aquests són alguns dels plans:\nAquest cap de setmana, amb la mascareta sempre a sobre, tenim una selecció diversa d’activitats. El Centre LGTBI de Barcelona organitza un Instagram Live sobre el Queer Coding. A més, dissabte 11 de juliol, el Casal Lambda organitza sortida per a visitar l’exposició Sisters! de Barbara Hammer a la Virreina.\nLa llibreria Antinous de Barcelona presenta, el proper dijous 16 de juliol, el llibre Infogai, 1979-2019. Quaranta anys d’incidència en la història del moviment LGTB+ Català. Un llibre commemoratiu dels quaranta anys d’existència de la revista Infogai.\nEl pròxim dissabte 18 de juliol, l’Ajuntament de Ripollet organitza la cinquena edició de la Diada LGTBI Orgull Ripollet. La diada inclourà la presentació del llibre LGTBI i un espectacle drag, entre altres activitats\nL’Associació Cultural Casa Orlandai proposa un taller online, que es farà entre el 14 i el 23 de juliol i que s’anomena Genealogies LGTBI al cinema: Estratègies narratives, formes i autories. En aquest taller s’analitzarà, entre altres continguts, la manera en que algunes estratègies narratives i formals del cinema generen discursos polítics sobre les comunitats i les persones LGTBI.\nL’Espai QWERTY, un nou espai sense ànim de lucre que promet ser una finestra per la cultura i l’oci de la comunitat LGTBI, arriba amb una proposta diferent i molt interessant. Entre el 10 i el 14 d’agost organitzen l’Esplai Qwerty, una escapada al bosc de Banyoles amb pensió completa, excursions i activitats.\nAquestes i moltes altres activitats en aquesta agenda de ‘Quin Orgull!’. Bon cap de setmana\nPrevious articleRoser: “Hi ha moments que caus i et quedes sol i això no s’ensenya quan surts a un programa”\nNext articleLa Diana Muñoz i la ressenya d”Infinitas”


Recorregut pel Mapa del Disseny Valencià de la mà de la Marisa Gallén, premi nacional de disseny - À Punt\nRecorregut pel Mapa del Disseny Valencià de la mà de la Marisa Gallén, premi nacional de disseny\nEl projecte, impulsat per València Capital Mundial del Disseny, arreplega les propostes de disseny més suggeridores dels restaurants, hotels, comerços, museus, entre altres establiments\nEl Mapa del Disseny valencià\n13 d'agost 2021 - 16:50\nEl Mapa del Disseny Valencià es fa més gran. Aquest projecte, impulsat per València Capital Mundial del Disseny 2022, recorre la ciutat per a mostrar les propostes més suggeridores en qüestió de disseny. La iniciativa destaca el treball dels professionals dissenyadors, interioristes i arquitectes.\nÀ Punt continua el seu recorregut pels llocs destacats d'aquesta guia, un itinerari que va començar al juny amb la companyia del premi nacional de disseny 2020 Pepe Gimeno.\nEn aquesta ocasió el passeig pel disseny valencià serà de la mà de la premi nacional del disseny 2019, la reconeguda dissenyadora valenciana Marisa Gallén, la segona dona que aconsegueix aquest guardó, que es lliura des de fa més de trenta anys. Gallén ha analitzat els espais que més li agraden. La primera parada ha sigut al barri de Russafa, al Nozomi, dissenyat per l'estudi Masquespacio.\nMarisa Gallén durant la visita al restaurant Nozomi / À Punt NTC\nD'aquest restaurant ha explicat Gallén que no només és un "espectacle gastronòmic" és també un "espectacle visual, que ha reproduït una entrada estreta a l'estil d'un carreró de Kyoto" i en arribar a l'espai principal sorprón als visitants unes formes que inspirades en l'origami busquen evocar als comensals els cirerers en flor.\nMarisa Gallén acompanya À Punt en la visita al Muvim / À Punt NTC\nLa parada següent ha sigut al Muvim. L'obra de l'arquitecte Vázquez Consuegra "no sols va projectar el museu, també els seus jardins". El treball que ha sigut guardonat amb premis internacionals, del que Gallén ha destacat la manera de treballar de l'arquitecte i com ha enllaçat les dues àrees enjardinades "mitjançant la perforació de l'edifici".\nHotel Boutique al carrer de les Comèdies de València / À Punt NTC\nAl carrer de les Comèdies Gallén s'ha detingut a l'Hotel Boutique Helen Berger, dissenyat per Lab Matic Studio i que està inspirat en els anys 20. D'aquest lloc la dissenyadora ha destacat la tranquil·litat i el "confort europeu" que es respira.


Programació Museu de Prehistòria maig-juliol 2022\nInici » Actualitat » Activitats » Programació Museu de Prehistòria maig-juliol 2022\n01-05-2022 - 31-07-2022\nFullet amb informació de les activitats programades per el Museu de Prehistòria de València, des de maig fins a juliol de 2022. Activitats dins i fora del museu.\nVISITES A LES EXPOSICIONS TEMPORALS\n«VILANOVA I PIERA. CAMÍ A LA PREHISTÒRIA»\nDissabtes a les 11 h: 7 i 21 de maig, 4 i 18 de juny\nLloc: sala temporal del Museu de Prehistòria\nVilanova i Piera ens acosta a la figura d’un dels precursors de la prehistòria peninsular al segle XIX, abastint la seu vida personal i professional i la seua obra com a erudit i divulgador.\n«LA PREHISTÒRIA I LA MAR. RECURSOS MARINS EN EL PASSAT»\nDissabtes a les 11 h: 14 i 28 de maig, 11 i 25 de juny, a les 11 h.\nDescobreix de la mà d’un arqueòleg aquesta mostra que exhibix més d'un centenar de restes materials i de fauna marina procedents de jaciments arqueològics de fa entre 30.000 i 3500 anys, i el seu aprofitament com a recursos alimentaris, eines de treball o adornaments.\nVISITES «A LA CARTA» A LAS SALES PERMANENTS DEL MUSEU. Tots els diumenges, a les 11 h\nTriareu quatre peces de les sales d’exposició i amb elles descobrireu algunes curiositats de les col·leccions del Museu.\n>> Sales Societats caçadores i recol·lectores de la prehistòria: 8 de maig i 12 de juny, 16 i 17 de juliol\n>> Sales Societats agrícoles i ramaderes de la prehistòria i l’edat dels metalls: 15 de maig i 19 de juny, 23 i 24 de juliol.\n>> Sales Cultura Ibèrica: 22 de maig i 26 de juny, 30 i 31 de juliol\n>> Sales Món Romà: 29 de maig, 2 i 3 de juliol\n>> Sala Història dels diners: 5 de juny, 9 i 10 de juliol\nTALLERS PER A PÚBLIC FAMILIAR (RESERVA)\nDissabtes i diumenges a les 12 h.\nLloc: Pati / Aula Taller del Museu de Prehistòria\nLes nostres col·leccions permanents amaguen tresors que descobrirem cada setmana. A partir d’una peça coneixerem no sols com es va fer, amb quina finalitat o quin va ser el seu ús, també com eren les persones que la van fer i la va usar, com s’organitzaven i com, a través de la investigació arqueològica, es pot respondre a estes preguntes.\n>> «Descobrim els tresors del Museu: UN BIFAÇ PALEOLÍTIC»: 21 i 22 de maig\n>> «Descobrim els tresors del Museu: LA CERÀMICA NEOLÍTICA»: 28 i 29 de maig\n>> «Descobrim els tresors del Museu: UN MOLÍ DE L’EDAT DEL BRONZE»: 11 i 12 de juny\n>> «Descobrim els tresors del Museu: LA MONEDA IBÈRICA»: 4 i 5 de juny\n>> «Descobrim els tresors del Museu: UN DAU ROMÀ»: 7 i 8 de maig, 18 i 19 de juny\n>> «Descobrim els tresors del Museu: UN CAPITELL VISIGOT»: 14 i 15 de maig, 25 i 26 de juny.\n+DIDÀCTICA para grups prèvia concertació: visites, tallers i activitats. De dimarts a divendres, de 10 a 14 h.\nDIA INTERNACIONAL I NIT EUROPEA DELS MUSEUS, 14 i 18 de maig\n>> 14 de maig Nit Europea dels Museus, de 22 a 1 h. Visites dramatitzades i animacions al voltant de les exposicions permanents i temporals.\n>> 18 de maig Dia Internacional dels Museus, de 10 a 14 h. «El Poder dels Museus». Visites guiades i tallers.\nEntre el 28 de juny i el 22 de juliol de dimarts a divendres de matí. Activitats i animacions lectores per a escoles d’estiu prèvia concertació per telèfon o e-mail (963 883 579 / servici.visites@dival.es).\nMUSEUMWEEK 2022: CULTURA, SOCIETAT I INNOVACIÓ!\nEntre el 13 i el 19 de juny el Museu de Prehistòria formarà part d’este esdeveniment internacional, a on participaran institucions culturals de tot el món, a través de les seues xarxes socials.\n17, 18 i 19 de juny\nEL Museu de Prehistòria de València participarà un any més en les Jornades Europees d’Arqueologia, dirigides per l’Institut Nacional d’Investigacions Arqueològiques Preventives francés (Inrap).\nCONCERT «Apolo. Arte y Mito»\nDimecres, 6 de juliol, a les 19 h. Sala Alfons el Magnànim\nConcert de música antiga romana inspirat en l’Apol·lo de Pinedo, exposat a la sala permanent de Món Romà del Museu.\nVISITA ELS JACIMENTS ARQUEOLÒGICS\nEls camins de Vilanova. Activitats complementàries de l’exposició temporal\nVisita a la Cova del Parpalló (Gandia) dissabte 7 de maig, a les 9 h, a Gandia\nVisita a Cova Negra (Xàtiva) dissabte 21 de maig, a les 9 h, a Xàtiva\nVisites comentades als jaciment, prèvia inscripció al web del museu.\nPuntal dels Llops (Olocau). Visites comentades de dimecres a diumenges de 9:30 a 13:30 h, prèvia concertació. Informació i reserves: 672 794 404 / puntal.llops@olocau.es\nLa Bastida de les Alcusses (Moixent). Horari del jaciment: de dimarts a dissabte de 10 a 14 h i de 16 a 18 h i els diumenges i festius en horari de 10 a 14h. Informació i reserves: 687 836 717 y 687 836 545. Informació i reserves: 687 836 717 i 687 836 545 / e-mail: labastida@moixent.es / web: www.bastidaalcusses.es\nCova del Bolomor (Tavernes de la Valldigna). Visites guiades organitzades per l’Ajuntament. Més informació en els telèfons 645 977 022 i 962 885 264 / visitas@bolomor.com\nJORNADES DE PORTES OBERTES EN JACIMENTS ARQUEOLÒGICS\nLloma de Betxi (Paterna). Jornades de portes obertes els dissabtes 14 i 28 de maig i 4 de juny. De 10:00 h a 13:30 h. Punt de trobada: estació metro La Canyada.\nVisita comentades al jaciment de l’edat del Bronze d ela Lloma de Betxí, prèvia inscripció per correu electrònic visiteslloma@gmail.com\nVIII Iberfesta, Puntal dels Llops (Olocau) 11 i 12 de juny. Visita al jaciment, tallers didàctics, biblioteca infantil, recreacions i Fira dels Ibers.\n«RESTES DE VIDA, RESTES DE MORT»\nAyuntamiento de Villar del Arzobispo. Des del 9-10 de juny de 2022.\n«PREHISTÒRIA I CÒMIC»\n-Ajuntament de Des del 25 de de març fins al 22 de maig de 2022.\n-Paleomágina. Centro de investigaciones prehistóricas de Sierra Mágina. Bedmar (Jaén). Des del 3 de juny fins a desembre de 2022.\nTriptic · Valencià\nTriptic · Castellà


Mascarell assegura que el Govern defensarà el model d'immersió lingüística en català ! directe!cat\ndirecte ! a La República. N. 4126. Dissabte, 25 de setembre de 2021 08:39 h\nÚltima actualització Dilluns, 5 de setembre de 2011 12:08 h\nEl conseller de Cultura creu que no es pot perjudicar la cohesió social d'un país "a partir d'idees equivocades"\nEl conseller de Cultura, Ferran Mascarell, ha assegurat que el Govern defensarà "amb tots els mitjans" el model d'immersió lingüística de l'escola catalana. "Hem de treballar des del punt de vista jurídic, polític i social per evitar que unes idees equivocades sobre Catalunya perjudiquin la cohesió social del nostre país", ha afegit. En aquest sentit, Mascarell s'ha mostrat convençut que el recurs contra la sentència del TC donarà validesa jurídica al model d'immersió lingüística. Tot i que el conseller entén que es facin crides a la insubmissió judicial i a no complir l'execució de la sentència, Mascarell creu que abans cal esgotar totes les vies possibles tant polítiques com judicials.\nEl conseller de Cultura, Ferran Mascarell © ACN\ncatalà, defensa, escola, Ferran Mascarell\n"És un error plantejar modificar el model d'immersió lingüística per la demanda d'un grup petitíssim de persones". Així de rotund s'ha mostrat el conseller de Cultura, Ferran Mascarell, davant la interlocutòria que ha fet el Tribunal Superior de Justícia de Catalunya (TSJC) i que obliga a que el castellà sigui també llengua vehicular a les aules.\nMascarell ha defensat el model d'escola en català perquè "ha estat un model de cohesió social que s'ha fet sense perjudicar cap altra llengua". Per això, el conseller ha assegurat que el govern català el defensarà "de totes maneres i amb tots els mitjans".\nEn aquest sentit, Mascarell s'ha mostrat convençut que el recurs que presentarà el govern contra la sentència del TC servirà per donar validesa jurídica al model d'immersió lingüística en català. "Haurem de treballar des del punt de vista jurídic, polític i social per defensar allò que és nostre", ha afegit.\nEl conseller entén que s'hagin fet crides a la insubmissió judicial i a no complir l'execució de la sentència, però considera que abans cal esgotar totes les vies possibles tant polítiques com judicials. "La democràcia té tots els mecanismes per fer valdre la voluntat de la majoria que és la de defensar el català", ha apuntat.\nMascarell ha fet aquestes declaracions a Gombrèn (Ripollès), on el conseller ha assistit a l'acte de nomenament del Dr. Eudald Maideu com a fill adoptiu del municipi. Maideu és propietari dels terrenys on fa 25 anys es van descobrir les restes del castell de Mataplana, molt lligat al mite del Comte Arnau i on van viure Ponç de Mataplana i Hug de Mataplana. Les excavacions van posar fi a l'equívoc sobre la situació del castell que se situaven inicialment a uns 200 metres.\nSegons el conseller de Cultura, Maideu "és l'expressió d'un tipus de persona que ha contribuït al país amb la seva voluntat de mirar el passat i projectar el futur". A l'acte d'homenatge, també hi ha assistit el delegat del Govern a Girona, Eudald Casadesús, i l'alcalde de Gombrèn, Eudald Picas.\n6 de setembre de 2011, 20.31 h


MASTEGEU EL VOSTRE MENJAR: PER QUÈ ELS MENJADORS LENTS PODEN CREMAR MÉS CALORIES? - SENSE CATEGORIA\nPer què els menjadors lents poden cremar més calories?\nPrincipal Sense Categoria Per què els menjadors lents poden cremar més calories?\nMastegar bé el menjar no és molt important per a la nutrició. Però menjar atentament pot ajudar a controlar la gana i l’augment de pes.\nRellotge despertador i cafè del matí. Temps de descans. Lay plana.Crèdit: Julia_Sudnitskaya — Getty Images / iStockphoto\nLa gent aconsella a altres persones que mastegin bé el seu menjar des de fa molt, molt de temps. A Ayurveda, una escola de medicina fundada a l’Índia fa uns 7.000 anys, la masticació lenta i minuciosa es considera essencial per a una salut digestiva forta, cosa que ajuda a separar els components indigestibles d’un aliment dels nutrients necessaris.\nDurant els primers anys de la dècada de 1900, un autoproclamat 'nutricionista econòmic' anomenat Horace Fletcher va recomanar mastegar cada mos fins al punt de liquar-se i després empassar-lo involuntàriament. 'Fletcher era un aficionat a l'eficiència i es tractava d'extreure el màxim d'allò més mínim', diu l'escriptora científica Mary Roach, autora de Gulp: aventures al canal alimentari . 'No tenia ni 30 masticacions o alguna cosa suau: parlava de centenars de masticacions per mos'.\nFletcher, que no era metge, creia que tot això de mastegar ajudava el cos a treure el màxim profit dels aliments. 'La seva afirmació era bàsicament que podríeu donar als pobres la meitat del menjar i, si la mastegaven més a fons, obtindrien més nutrients', diu Roach. Però la seva investigació no va donar moltes proves per recolzar les teories de Fletcher. 'L'estómac fa una feina molt bona de trencar els aliments i absorbir els nutrients', diu.\nMenjar més lentament mentre augmenta el recompte de mastegar sembla que no fa molta diferència, nutricionalment parlant. Però la investigació suggereix que pot ajudar a controlar la gana i l’augment de pes.\nAlguns preliminars recerca ha comprovat que mastegar fins que 'no queden grumolls' augmenta el nombre de calories que crema el cos durant la digestió: unes 10 calories addicionals per a un àpat de 300 calories. (Menjar ràpid, en canvi, amb prou feines crema calories). Mastegar els aliments més a fons també augmenta el flux sanguini a l’estómac i a l’intestí. Prenent una mica de temps addicional per mastegar, algú podria teòricament cremar unes 2.000 calories addicionals cada mes, escriuen els autors de l’estudi. Butlletí informatiu sobre salut TIME Obteniu les darreres notícies sobre ciència i salut, a més de: preguntes cremades i consells dels experts Mostra la mostra\nLes persones amb obesitat tendeixen a mastegar el menjar menys que les persones magres, fins i tot quan mengen el mateix i prenen mossegades de la mateixa mida, segons un estudiar al Revista Americana de Nutrició Clínica . Quan l’equip de recerca va demanar a tothom que mastegués cada mos 40 vegades, les persones magres i obeses de l’estudi menjaven menys. Quan van mastegar el menjar una mica més de l’habitual, també van millorar els seus nivells d’hormones intestinals relacionades amb la fam i la sacietat. 'La millora de l'activitat mastegadora es podria convertir en una eina útil per combatre l'obesitat', van concloure els autors de l'estudi.\nLa masticació addicional també alenteix el ritme de menjar, que pot ser un altre motiu pel qual sigui tan saludable. Meena Shah, professora de nutrició a la Texas Christian University, ha estudiat els efectes de la velocitat de menjar sobre la mida dels àpats. Va trobar que les persones que mengen lentament solen menjar menys. Menjar lent pot ajudar a la gent menja més atentament i sintonitza els seus propis sentiments de plenitud, diu ella.\nTambé pot ajudar a mantenir el pes. Un altre equip de recerca rastrejat un grup de persones durant vuit anys i van trobar que aquells que menjaven lentament guanyaven menys pes durant el període d’estudi que els menjadors ràpids. Aquests resultats es van mantenir independentment de l’IMC, els hàbits de consum o la freqüència d’exercici de la persona. Menjar ràpid, en canvi, s'ha enllaçat fins a un augment del 35% en el risc de síndrome metabòlica d’una persona, un conjunt de problemes de salut que inclouen hipertensió i sucre en la sang, un nombre baix de colesterol i un excés de greix abdominal.\nÉs difícil dir si el ritme de menjar i el ritme de mastegar d’una persona són els únics responsables d’aquests beneficis del pes corporal i els científics encara no han descobert el nombre ideal de mastegues per mossegada. Però prendre una mica de temps addicional per mastegar el menjar, sobretot si sou del tipus que sempre acaba de sopar primer, sembla una bona idea.\nintensificar la competició de dansa 2016\ntabitha i napoleó d umo\nllistes de reproducció de música de la vella escola\nLes Illes Verges dels Estats Units apaguen els turistes després d'un augment en casos de coronavirus


Qui som | Meetingpoint Languages\nClasses de repàs i particulars.\nPreparació d’examens oficials\nPreparació d’exàmens oficials de Francès\nCursos o preparació d’exàmens oficials de Català\nCursos o preparació d’exàmens oficials d’Espanyol\nLa defineixen com “l’apagafocs”. Formada en RRLL, porta més de 15 anys en el sector educatiu privat i també en el sector social/hospitalari. Es lleva cada matí amb una alta dosis d’humor, i és pacient, creativa, alegre i bastant perfeccionista. Li agrada involucrar-se a la feina i fer-la bé, i és per això que escull molt bé on poder desenvolupa-se i així poder disfrutar. Li agrada treballar en equip i intnta vetllar per cada peça d’aquest gran trencaclosques anomenat escola.\nEl seu alt grau d’empatia i sensibilitat fan que mostri una capacitat d’ajudar als altres. En la seva vida privada,és amant dels extrems, ja que no li agraden les mitges tintes. Tant pot escoltar música metal, com anar a un concert de música regional, com tenir una sessió de meditació budista o quedar per anar-se’n de compres un cap de setmana.\nEl més senzill li resulta avorrit, i és en la complexitat i en els reptes on comença a disfrutar.\nPatrícia GarciaDirectora i professora\nUna classe amb ella és qualsevol cosa menys seriosa i avorrida. La seva especialitat són els títols oficials en diferents idiomes, tot i que també ha treballat com a traductora i d’intèrpret a l’estranger.\nDesprés de 15 anys d’experiència donant classe, ha desenvolupat la capacitat de captar els punts dèbils i les necessitats dels alumnes i fer que es sentin còmodes a classe inmmediatament, i és així com aconsegueix treure el millor de cada un d’ells.\nEl 2014, després d’haver treballat durant molts anys per compte propi, decideix llançar-se i provar sort amb el seu gran projecte sempre somiat: una acadèmia d’idiomes. No obstant, l’objectiu no era pas ser una acadèmia més, sinó proposar un concepte nou fins el moment: un lloc on aprendre i formar-se, però en el que també es pogués conèixer gent, fer activitats socials i establir vincles tant amb els companys de classe com amb tot l’equip que treballa al centre.\nA nivell personal, es defineix com una persona divertida, enginyosa i sarcàstica. I en el seu temps lliure, aprofita per a viatjar, dormir i de vegades també per a cantar, i no només a la dutxa!\nJason Patríck ManganProfessor\nTot i ser d’origen irlandès, porta vivint i treballant a Barcelona des del 2009. El que més li agrada d’aquesta ciutat és el clima càlid i el fet de poder desplaçar-se per la ciutat en bicicleta. Disfruta del seu temps lliure tocant el baix i la guitarra acústica amb amics, i quan arriba el bon temps i pot escapar-se de les classes, aprofita per a refrescar-se al Mediterrani. També disfruta veient un bon partit de hurling, rugby o futbol.\nÉs professor d’ ELE des del 2001. Ha viscut a Londres tres anys i dos a París. Sap el que costa aprendre una llengua, i empatitza molt amb els seus alumnes. Li agrada pensar que, com a profe, és dinàmic i atent, i li encanta que a la classe hi hagi riures i espontaneïtat (que no va en contra del rigor). Pensa que el profe ha de guiar, però mai ser el ”protagonista”. Li agrada tot el que té a veure amb la comunicació, i la seva altra passió és la música: produeix remixes de música house des de fa 13 anys (té alguna coseta publicada). Fan, també, del tipus de sèries que es fan avui (des de ”Six feet under” fins a ”The walking Dead”)\nEl projecte Meeting Point va néixer amb un objectiu molt clar. Sempre s’ha dit que la millor manera d’aprendre una llengua és estant en el país on es parla. És per això que la creadora d’aquest projecte ha decidit recrear el concepte d’ Immersió a partir d’un entorn estranger per a poder aprendre de la manera més natural possible i alhora fer que tothom s’ho passi bé.\nEs tracta d’un concepte innovador adequat a les necessitats de cada un, ja que ajustem l’aprenentatge al client, a l’ edat, al nivell i també als temps que corren.\nEl nostre equip està format per professors titulats de diferents nacionalitats i trajectòries, motivats per a crear un ambient amè i dinàmic. A més a més, els més de quinze anys d’experiència en l’ensenyament i metodologia fan que l’experiència Meeting Point sigui més enriquidora.\nCopyright 2017 Meetingpoint Languages | Tots els drets reservats


Iceta situa la data límit per al finançament a l'estiu La República\nIceta situa la data límit per al finançament a l’estiu\nEl viceprimer secretari i portaveu del PSC, Miquel Iceta, ha posat aquest dimarts una nova data límit per arribar a un acord de finançament per a Catalunya. Iceta ha afirmat a Catalunya Ràdio que ‘el finançament és qüestió de setmanes o mesos’ però, tot i això, també ha afegit que s’haurà de tancar no ‘més enllà de l’estiu’. D’altra banda, aquest dilluns el conseller d’Economia i Finances, Antoni Castells, va mostrar-se partidari de deixar les negociacions per a ‘més endavant’ si no hi ha acord en les properes setmanes.\nSegons ha informat AVUI.cat, el secretari d’Organització del PSC ha constatat, que Castells té el ple suport del partit i ha dit que les declaracions del conseller en les quals instava el govern a tancar l’acord en les pròximes setmanes ‘són molt sensates i raonables’.\nIceta recorda que el PSC mai prendrà decisions que puguin desestabilitzar a Zapatero\nEl mateix Iceta va respondre a les exigències que el PSC utilitzi la força dels seus 25 diputats al Congrés assegurant que el seu partit no prendrà decisions ‘que posin en qüestió l’estabilitat del govern d’Espanya’. Tot i això, en el seu blog, també afirmava tenir consciència que el suport electoral rebut a Catalunya els ‘obliga a ser molt ferms en la defensa dels interessos dels catalans i les catalanes’.\nEn d’altres ocasions Iceta ha verbalitzat pressions al PSOE en aquest sentit davant de situacions que s’han complert diverses vegades sense la reacció anunciada.


la Barraca d'Aigües Vives archivos | Alzira Ràdio\nL’AMA de la Barraca prepara la Ruta dels Calciners\nL’associació medi ambiental d’Aigües Vives prepara a hores d’ara diverses rutes per la Vall per tal de donar a conèixer el patrimoni tant natural com històric de la zona. Rutes novadores que se sumen als diversos circuits i rutes que ja travessen este territori. Una de les rutes que es proposa és la ruta dels … Read more\nCategories Turisme Etiquetes la Barraca d'Aigües Vives, Ruta dels Calciners Deixa un comentari\nL’AM de la Barraca crea un permabosc que tindrà 100 espècies\n13 juliol, 2021 per Alzira Ràdio\nL’associació medi ambiental de la Barraca continua treballant amb el Permabosc. Una iniciativa que permet la recuperació de la biodiversitat en la vall de la Barraca i que du endavant esta associació en un espai de 13.000 metres quadrats cedits per l’Ajuntament d’Alzira. El monocultiu tradicional del taronger i l’ús massiu de químics tòxics ha … Read more\nCategories Educació, Medi Ambient Etiquetes la Barraca d'Aigües Vives, Medi ambient, Permabosc Deixa un comentari\nLa Barraca tindrà un nou col·legi\nVia lliure per a la construcció d’un nou cole a la Barraca d’Aigües Vives. El principal obstacle era la falta d’espai per a les noves instal·lacions, i l’Ajuntament l’ha salvat perquè cedirà un parcel·la de 3.000 metres quadrats perquè es puga fer un projecte en el futur dins del Pla edificant. En qualsevol cas, ara … Read more\nCategories Educació Etiquetes la Barraca d'Aigües Vives Deixa un comentari\nEl PP denuncia el mal estat de camins rurals de la Barraca\n30 juny, 2021 per Alzira Ràdio\nEl Partit Popular denuncia les males condicions dels camins rurals, en este cas es centra en la Barraca d’Aigües Vives denunciant les males condicions dels camins, que estan plens de clots. D’altra banda, des del partit popular denuncien que el camí de l’antiga “via del *trenet”, la via verda seguix sense manteniment. Una obra en … Read more\nCategories Política, Serveis públics Etiquetes Camins rurals, la Barraca d'Aigües Vives Deixa un comentari\nLa Barraca demana un nou centre educatiu\n25 juny, 2021 per Alzira Ràdio\nEls pares i mares reclamen un nou centre perquè l’actual és molt antic ja que és va construir als anys 60, té problemes estructurals i cert risc de solsides per l’alta prèsència de tèrmites. S’afegixen a més els danys provocats pel temporal de l’hivern passat i a més els falta espai als vora 70 alumnes … Read more\nCategories Educació Etiquetes Col·legi nou, la Barraca d'Aigües Vives Deixa un comentari


IES Penyagolosa: Ha mort el mestre republicà\nHa mort el mestre republicà\nHa mort el mestre de mestres; li agradava qualificar-se com "un mestre republicà". Vaig compartir amb ell espai polític, però sobretot espai pedagògic.\nCoincidirem alguns anys participant com a representants en el Consell Escolar Valencià; tot ell era ensenyament, tot ell era pedagogia, aprenentatge, en cadascuna de les seues paraules, en cadascú dels seus acte.\nMai no amagava la seua militància: "Em defineix d'esquerra i nacionalista, perquè crec que s'ha de respectar d'una volta la pluralitat d'Espanya, la llengua, el dret i els costums d'uns i d'altres. El dret que els individus tenen a usar la seua llengua, la seua cultura, els seus costums i la seua nacionalitat no es pot qüestionar, i cal aclarir que no hi ha nacionalismes assassins sinó, en tot cas, assassins, nacionalistes, perquè els nacionalismes no maten. No es pot dir que Espanya és única, i per tant excloent, perquè pot ser una, però s'ha d'admetre la pluralitat i la diversitat".\nRepresentà el mestre que m'haguera agradat trobar en l'escola primària, en la secundària i en la Universitat.\nConèixer-lo era estimar-lo, escoltar-lo un plaer; utilitzava la paraula amb força i passió; convencia i comprometia alhora: "Quan s'afirma que l'educació tindrà per objecte el ple desenvolupament de la personalitat, el que es vol dir és que l'alumne, eixe ser xicotet que tenim davant, és el determinant del que nosaltres hem d'ensenyar. Moltes voltes fem el contrari i diem: "Eixe xiquet ha d'aprendre el que jo sé?". Doncs, no; és el respecte a l'altre, que va a créixer d'una determinada manera que cal descobrir per a poder ensenyar, perquè no ha d'aprendre el que nosaltres sabem, sinó una altra cosa. L'escolar, i no el meu títol de mestre, és el determinant".\nParaules com aquestes les repetia contínuament en les sessions del Consell Escolar Valencià.\nEl món pedagògic, cultural i polític, i sobretot l'escola pública, perd un gran mestre republicà.


Informe d’activitat setmanal del GM de la CUP (Setmana del 2 de novembre al 8 de novembre de 2015) — Ajuntament de Tarragona\nEsteu aquí: Inici › L'Ajuntament › Govern › Grups municipals › Grup Municipal CUP › Informes d'activitat setmanal del grup municipal › Informe d’activitat setmanal del GM de la CUP (Setmana del 2 de novembre al 8 de novembre de 2015)\nInforme d’activitat setmanal del GM de la CUP (Setmana del 2 de novembre al 8 de novembre de 2015)\nReunió del grup municipal amb Lola Paniagua i altres activistes de la Plataforma Cuidem la Platja Llarga en relació amb l’extracció incontrolada del llentiscle al Bosc de la Marquesa. També s'hi tracten aspectes sobre la conservació de l’Anella Verda.\nAssistència dels consellers Laia Estrada i Jordi Martí a la reunió ordinària de la Comissió de Municipalisme de l’Assemblea local de la CUP de Tarragona.\nAssistència de la consellera Laia Estrada a la reunió amb la regidora Anna Santos i tècniques municipals sobre propostes per a l’eradicació de la violència masclista. A la reunió hi assisteixen també activistes del col·lectiu feminista Cau de Llunes.\nReunió amb la regidora de Comerç, Relacions Ciutadanes i Universitats Elvira Ferrando, amb el conseller Jordi Martí i l’assessor Eduard Laguens en relació amb les obres del Mercat Central i les propostes de reinstal·lació dels paradistes a la plaça Corsini.\nReunió dels consellers Laia Estrada i Jordi Martí amb el regidor de Serveis Centrals, Economia, Hisenda i Seguretat, Pau Pérez, en relació amb els pressupostos municipals. Al llarg de la reunió, en cap moment el Sr. Pérez fa esment del propòsit de l’equip de govern de congelar les ordenances fiscals per l’any 2016.\nAssistència del conseller de la CUP Jordi Martí al Consell Rector del Patronat de Turisme.\nVisita del Servei de Prevenció de Riscos Laborals de l’Ajuntament al despatx del grup municipal de la CUP per aixecar un informe de les condicions de treball.\nReunió del conseller Jordi Martí i de l’assessor Eduard Laguens amb representants de Deixem de Ser una Illa - Secció Sindical d’Ensenyament CGT Tarragona per examinar diverses propostes educatives i el projecte Ciutat Educadora.\nDurant aquesta setmana hi ha les reunions del Consell Local de Cooperació i la Comissió Consultiva del Carnaval 2016. Hi assisteixen, com a representants de la CUP, Jaume López i Lorda Marauri, respectivament.\nReunió del grup municipal de la CUP amb Jordi Ros, representant de l'Associació de Sales de Festa i Similars de Tarragona (ASFIST).\nAssistència de la consellera Laia Estrada al debat dinamitzat pel Grup Mobilitat de Tarragona dins les Jornades de Mobilitat i Energia, que han tingut lloc a la seu de la CGT. Aquestes jornades estan organitzades pel Grup de Mobilitat de Tarragona i Enginyers Sense Fronteres.\nReunió informativa de la consellera Laia Estrada amb diferents col·lectius de treballadors a la seu del sindicat Co.bas.\nEl conseller Jordi Martí desplega una estelada a la façana del despatx de la CUP a la Diputació de Tarragona com acció de protesta davant la retirada il·legal que hi va haver.\nReunió de la consellera Laia Estrada amb una representació de l’Associació de Veïns de Boscos de Tarragona.\nRoda de premsa de presentació de les mocions sobre educació i exclusió sanitària que presentarà la CUP al proper plenari.\n[NdP] La CUP presentarà dues mocions en defensa dels drets bàsics a la sanitat i l’educació en el proper plenari.\n[NdP] La CUP i el Grup de Sanitat es feliciten per la personació de Metges de Catalunya (MC) i SATSE en el cas del CAP Muralles.\n[NdP] La CUP acusa l’equip de govern de l’Ajuntament de Tarragona de no voler debatre les ordenances fiscals.\nUs en podeu descarregar aquí el document en format PDF.


La Fundació Sorigué porta la primera exposició de Mat Collishaw a l'Estat\nterritoris.cat 15:39 01/04/19\nart exposició sorigué fundació sorigué matt collishwaw\nAna Vallès, presidenta de Sorigué, amb l'artista Mat Collishaw.\nEl pavelló Villanueva del Real Jardín Botánico de Madrid acull la primera mostra individual a l'Estat del creador britànic Mat Collishaw, on es presenta una acurada selecció de les seves obres. Mat Collishaw. Dialogues és la primera exposició organitzada a Madrid per la Fundació Sorigué, amb seu a Lleida.\nL'exposició ofereix una visió completa del món fosc i captivador de l'artista, a través de les seves obres més transcendentals. S’hi poden veure peces poc exposades, que inclouen una obra que foma part de la col·lecció d’art contemporani de la Fundació Sorigué. Collishaw està vinculat a la generació coneguda com The Young British Artists, que va aconseguir notorietat amb la llegendària exposició col·lectiva Freeze el 1998\nL’obra de Collishaw Bullet Hole (1988) es va convertir en una de les imatges claus de la exposició i del moviment. Aquesta imatge, avui considerada una icona, va marcar la inclinació de Collishaw per l’ús d’imatges visceralment impactants i estranyament belles.\nA través de més de 30 obres entre escultures, fotografies, pel·lícules, pintures i instal·lacions de gran format dels últims 20 anys de carrera, la mostra submergeix el públic a un món crepuscular que es mou entre allò seductor i repulsiu, familiar i impactant, poètic i morbós, i incita a l’espectador a percebre les fantasies més fosques del seu interior.\nAna Vallès, presidenta de Sorigué i directora de la Fundació Sorigué, assenyala que aquesta mostra respon al desig de recolzar la creació artística:\nEns mou la necessitat d’apropar l’art contemporani a tots els públics i promoure el talent i el coneixement a través de l’art. Creiem que tant el món empresarial com el cultural i la societat en general, es beneficien mútuament d’aquest intercanvi\nLa iniciativa s'emmarca dins el projecte PLANTA, una innovadora eina de gestió empresarial que sorgeix de la intersecció entre el grup Sorigué i la fundació.\nDes de fa més de 25 anys, La Fundació Sorigué impulsa el retorn social del grup empresarial Sorigué a través d’activitats socials, educatives i culturals, especialment als territoris on la companyia està present. La fundació té una de les col·leccions privades d’art contemporani més reconegudes de l'Estat i programa exposicions temporals enfocades a apropar la creació artística contemporània a tots els públics.\nCOESMA, quan el vending es converteix en qualitat i servei\nL’IEI es farà càrrec del projecte de recuperació de l’arc d’Adà de Llardecans


Google Analytics: tot el que has de saber - Girona Social Media\n20 Oct 2021 Girona Social Media Màrqueting\nGoogle Analytics és una eina gratuïta que pertany a l’empresa Google que permet obtenir una gran quantitat d’informació estadística sobre una pàgina web. Gràcies a la informació extreta d’aquesta eina es poden analitzar els perfils dels usuaris que naveguen per una pàgina web en concret, i a més, et permet conèixer el seu comportament.\nEn el cas que vulguis utilitzar l’eina per analitzar la pàgina web d’una empresa, Google Analytics et servirà per orientar les teves accions cap a la correcta presa de decisions i t’alertarà de problemes que puguin sorgir perquè puguis adoptar les mesures necessàries per corregir l’error.\nPerò, què podem mesurar amb aquesta eina? La veritat és que, gràcies a la seva gran complexitat, es poden mesurar moltes mètriques, entre elles:\nEl nombre d’usuaris que visiten la teva pàgina web.\nEl temps que passen els usuaris a la pàgina web.\nEl moment del dia en el qual es connecten els usuaris.\nLes taxes de conversió.\nEls ROI (Retorns d’Inversió) de les campanyes publicitàries.\nAixí, com pot obtenir Google Analytics tota aquesta informació? Molt fàcil! Totes les pàgines de la web han de portar el que Google anomena un codi de seguiment. Així mateix, és molt important que els usuaris hagin acceptat les cookies al seu navegador.\nCreus que és una bona eina per analitzar el comportament dels usuaris a la teva pàgina web? En coneixes alguna altra que tingui una funció semblant?\nSEO A INSTAGRAM: consells...


Gironella acollirà el grup d’èxit català Oques Grasses durant la Festa Major d’enguany | Aquí Berguedà\n09 agost 2019 15:51\nSegons ha explicat en roda de premsa el regidor de cultura, Lluís Vall, un dels caps de cartell més importants de la Festa Major d’enguany serà el concert del grup d’èxit català Oques Grasses, que tindrà lloc el divendres, 16 d’agost, a la Zona Esportiva Municipal. Segons el regidor, és la primera vegada que el municipi acull un concert d’aquestes dimensions. En aquests moments, s’han venut un miler d’entrades, i l’Ajuntament preveu que se’n venguin 1.000 més.\nEl preu de les entrades és de 5€ i amb cada entrada es regalarà una ampolla d’aigua petita com a mesura de conscienciació davant el consum d’alcohol.\nA banda d’aquest concert, l’agenda d’activitats de la Festa Major és amplia i ofereix un ventall extens de temàtiques per tots els públics: esportives, musicals, infantils, culturals, d’entreteniment, etc. A nivell infantil, per exemple, s’inaugurarà un carnestoltes d’estiu acompanyat d’aigua que dinamitzarà el grup de ‘txaranga’ ‘Zebrass Band’ i que dirigirà, en rua, a tots els participants pels carrers del nucli històric del poble. A banda d’això, el dimarts al migdia es celebrarà un concert de El Pot Petit, un dels grans grups revelació d’animació infantil catalans.\nLluís Vall ha volgut recordar, però, que els actes tradicionals com la ballada de l’Almorratxa, la ballada de gegants o la ballada de sardanes es mantindran i se’ls vol seguir donant importància. En aquest sentit, s’ha renovat el vestuari de la ballada de l’Almorratxa després de dur a terme una recerca històrica per part d’una persona experta.\nSegons ha explicat el regidor de cultura, Lluís Vall, el nom de la Festa Major aquest any canvia i passa a anomenar-se pel nom del patró amb la intenció de recuperar la tradició i, a més a més, equiperar-la amb festes majors com la de Vilafranca del Penedès, que s’anomena Sant Fèlix; la de Tarragona, que s’anomena Santa Tecla; o la de Lloret de Mar, anomenada Santa Cristina.\n2019 Berguedà Festa Major Festa Major de Gironella Gironella Oques Grasses sant roc 2019


Una actual professora de l’ESDi, guanyadora d’una Beca a la Segona Edició de La Incubadora del FAD.\nEl passat dimarts va tenir lloc el lliurament de beques de la segona edició de La Incubadora del FAD. Aquest projecte, iniciat ara fa un any, és una plataforma ideada per a la promoció dels creadors que comencen a professionalitzar-se en l’ámbit del disseny. Ana Inés Piñeiro, actual professora de l’ESDi, va guanyar la Beca del FAD, que li permetrà incorporar-se al departament d’investigació del Centre Tecnològic CETEMMSA per crear i desenvolupar diversos prototips de peces de roba electròniques interactives.\nJose Castro i el Fashion Day: Tot un éxit!\nTot un éxit. Així resumim la presentació dels cinc millors projectes d’ESDi en l’especialitat de Moda del curs 2006-2007 i l’exposició dels dos finalistes del concurs Premi Catalunya de Dissenyadors Emergents de la Generalitat, ex alumnes de l’escola. José Castro, apadrinant l’esdeveniment, ens va mostrar la seva experiència en la recent Passarel·la de París, amb la seva nova col.lecció "NoituLove".\nESDi forma part del jurat del Botón Mango Fashion Awards\nEl prestigiós dissenyador italià Valentino Garavani va assistir a la presentació de la nova col·lecció així com a l’entrega del premi "El Botón Mango Fashion Awards", un dels premis millors dotats de la moda internacional amb 300.000 euros. Entre els membres del jurat destacaven el director de l’escola ESDi Antoni Garrell, així com la Liz Hurley, el president de Mango, Isak Andic, entre d’altres.


Sánchez es reunirà la setmana que ve amb els agents socials\nEl president donarà el tret de sortida a un diàleg social amb patronal i sindicats que engega amb acord\nEl Govern preveu aprovar el 4 de febrer la pujada del salari mínim i derogar l'acomiadament per baixes intermitents\nDavos. Enviada especial 24 de de gener del 2020. 19:21\nEl president del Govern, Pedro Sánchez, preveu rebre els màxims representants dels agents socials a mitjans de la setmana que ve. La cita amb els líders de la patronal i els sindicats serà, previsiblement, dijous si s’aconsegueixen coordinar totes les agendes implicades, segons fonts coneixedores de la negociació. I dos moviments que també tenen data són la pujada oficial del salari mínim interprofessional (SMI) a 950 euros i la derogació dels acomiadaments per baixes mèdiques intermitents; tots dos apunten el Consell de Ministres del 4 de febrer.\nDesprés de l’assoliment polític i social que ha suposat la firma dimecres de l’acord per a la pujada del salari mínim a 950 euros amb la patronal i els sindicats, Sánchez es disposa a rebre a la Moncloa els secretaris generals d’UGT, Pepe Álvarez, i de CCOO, Unai Sordo, i els presidents de la CEOE, Antonio Garamendi i de Cepyme, Gerardo Cuerva. L’objectiu d’aquesta trobada serà donar el tret de sortida a l’ampli procés de diàleg social pel qual el Govern de coalició vol encarrilar la seva agenda de reformes. No només en matèria laboral o de pensions, sinó també en matèria d’indústria.\nEl full de ruta del Govern de coalició és vertebrar aquest diàleg social en dues fases. En la primera, la ministra de Treball pretén emprendre la derogació d’aquells aspectes de la contrareforma laboral acordada amb el PSOE que permeten un consens més gran entre patronal i sindicats. La reforma de la ultraactivitat i la prioritat aplicadora del conveni sectorial sobre el d’empresa podrien encaixar en aquella fase. I, en la segona, començar a abordar aquells on el consens sembla més complicat, com la reforma de les condicions de subcontractació en les empreses.\nLa urgència del salari mínim\nLa litúrgia habitual hauria d’haver portat a una primera reunió dels agents socials amb el cap de l’Executiu, abans de qualsevol reunió d’aquests amb la ministra de Treball, Yolanda Díaz. Però hi havia urgència en desbloquejar el tràmit del salari mínim, encara que només fos per conèixer les bases mínimes de cotització (vinculades al SMI). Cosa imprescindible perquè Treball pugui publicar com més aviat millor l’ordre ministerial sobre cotitzacions a la Seguretat Social que els empresaris necessiten per a la confecció de les nòmines.\nEn realitat, la pujada del salari mínim es va començar a forjar el desembre, quan el Govern bicolor no era encara una realitat i ni tan sols hi havia una data clara per investir Pedro Sánchez com a president. Llavors, amb les negociacions entre el PSOE i ERC en ple auge, el secretari general de Podem –que en l’actualitat és vicepresident segon del Govern–, Pablo Iglesias, i Sánchez mantenien reunions setmanals per acabar d’embastar els últims serrells del seu acord de coalició.\nSegons fonts del Govern, va ser en una d’aquestes trobades quan el cap dels morats va plantejar posar en marxa la negociació amb patronal i sindicats per apujar l’SMI. Sánchez va acceptar si l’increment s’establia en 950 euros i es duia a terme amb el consens de la taula de diàleg social. En aquell moment, Iglesias va posar la maquinària a funcionar, informa Miguel Ángel Rodríguez.\nTímids aplaudiments des de la dreta\nEl Govern planteja vuit eixos per a la seva contrareforma laboral\nPer la seva part, el vicesecretari de Comunicació del PP, Pablo Montesinos, ha expressat el seu recolzament a l’acord per pujar el salari mínim a 950 euros aquest any, si bé ha assenyalat que haurà sigut «un autèntic bany de realitat» per al vicepresident segon, Pablo Iglesias, que afirmava que calia augmentar-lo «més».\nLa portaveu de Ciutadans en el Congrés, Inés Arrimadas, ha afirmat que cal lluitar contra els baixos salaris, però ha instat el Govern a apostar també per emprendre reformes per atallar altres problemes de l’àmbit laboral, com la temporalitat i la precarietat. «Tant de bo fos tan fàcil solucionar el problema només amb una mesura», ha dit Arrimadas.\nJosep Maria Álvarez Salari mínim CEOE UGT CCOO Pedro Sánchez Yolanda Díaz Antonio Garamendi Reforma laboral Unai Sordo Ministeri de Treball


Derrota del Club d'Hoquei de Palafrugell en el darrer sospir\nEn hoquei, res està decidit fins que l'àrbitre fa sonar el xiulet i el Club d'Hoquei Palafrugell ho ha après amb una gerra d'aigua freda. Els baixempordanesos van perdre aquest dissabte davant del C. P. Tordera amb un gol d'Aguirre al darrer minut d'un partit més que disputat que va acabar amb un resultat de 3 a 2.\nEl Tordera, que jugava a casa, va ser qui va obrir la llauna dels gols al primer temps amb una anotació de Torner al minut 12 de partit. Només dos minuts més tard, Joni empatava a 1 per l'equip palafrugellenc i deixava el marcador igualat durant tota la primera part. El segon temps va començar tan disputat com la primera meitat.\nTorner tornava a avançar el seu equip després d'una blava directa a Joni i els de Xavi Garcia es feien valdre revalidant l'empat amb una acció de Gerard Pujol.\nAmb un 2 a 2 com semblava definitiu, el Tordera va perforar la porteria baixempordanesa a 50 segons pel final amb una acció de Moisés Aguirre que signava una dolorosa derrota pels de Palafrugell, que en suma dues aquesta temporada.\nAmb els resultats d'aquest cap de setmana, els palafrugellencs són quarts a la classificació amb 11 punts.


L'home del sac: Cremem el ministeri de la igualtat\nÉs una vergonya que hi hagi gent que es dediqui a estafar als demés en nom de la igualtat. Una vergonya que hi hagi empreses que puguin acabar tancades per aqueste multes indecents. Si jo fos la minsitra no podria dormir tranquil.Per cert gràcies per la referència crack!!!\nJo crec que l'important és que la gent sigui la millor i la més preparada, independentment de si és home o dona. De manera que hi hauria empreses/governs... amb més homes i altres amb més dones perquè no tots naixem preparats per fer el mateix.\n20 de maig de 2009 a les 22:17\nJa tens raó amb la referència a 1984. Hi ha una cursa inquisitorial per exprimir el contribuent. Crec que s'hauria de demanar sobretot sentit comú i això és el què ens falta.\n21 de maig de 2009 a les 17:26


Visit Palamós » 1er Congrés Internacional de Turisme Actiu per a tothom\n1er Congrés Internacional de Turisme Actiu per a tothom\nAquest 1er Congrés Internacional de Turisme Actiu per a Tothom pretén ser el punt de trobada per descobrir altres formes d’atraure nous clients per al sector i desenvolupar i consolidar el turisme actiu de qualitat i responsable per tal que tothom pugui gaudir del lleure de manera saludable i en tota la seva amplitud.\nVa dirigit a responsables de destinacions turístiques; responsables de serveis turístics; emprenedors turístics; responsables d’empreses de productes i serveis que treballen en la millora de la salut i el benestar dels turistes; consultors i assessors de turisme i els agents interessats en el desenvolupament econòmic i social del territori.\nPer una part, es desenvoluparà l’aparatat de Congrés Internacional i d’exposició professional els dies 18 i 19 de maig, al mateix Auditori de l’Empordà Convention Bureau, de Sant Antoni de Calonge.\nI per l’altra, els dies 20 i 21 s’organitzen quatre grans activitats obertes a tothom: Espectacle Super3; FutbolNet amb la Fundació del FCB; Concurs d’Agility o Curses de bicicletes (rallye, ciclisme i BTT), als quatre municipis de Platja d’Aro, Palamós, Sant Feliu de Guíxols i Sant Antoni de Calonge.\nPodeu trobar tota la informació i inscriure-us a la mateixa web del Congrés:


Jocs educatius per a nens - SocPetit.cat\nEntradaAutor: Toni » dc. abr. 07, 2021 10:52 am\nSón a més una bona manera de compartir temps en família.\nAquests són alguns dels més educatius i que haurien de ser presents tant a les aules com a casa.\nPer a desenvolupar l'àmbit musical. Dissenyat per un professor de música, consisteix a aprendre música mentre els nens es diverteixen. Es compon d'un joc de cartes i un tauler a manera de pentagrama i que compta amb 14 nivells de dificultat, segons els coneixements dels jugadors.\nPer a exercitar la rapidesa i la concentració. El joc consisteix a extreure una carta i muntar els gobelets integrats en la mateixa posició en què apareixen en ella. Gana el primer que ho faci en el menor temps.\nUn clàssic de tota la vida. Els jugadors han d'establir estratègies de com afrontar l'expansió en els diferents territoris de la geografia mundial. A part de pensar i cooperar entre els jugadors de l'equip, ajuda a reconèixer i aprendre els principals països del món.\nJuntament amb el Dobble és un d'aquests jocs molt recomanats per a nens amb dificultats visuals, perquè millora la destresa visual. Consisteix a identificar objectes concrets com més de pressa, millor.\nPer a aprendre les taules de multiplicar. Ve a ser un híbrid entre el dominó i un puzle. Es tracta d'anar encaixant peces segons els resultats de les operacions que es plantegen.\nJoc de cartes guardonat amb nombrosos premis, ajuda a ampliar el vocabulari, ja que tracta d'anar fent comparatives lingüístiques en funció de la carta que va sortint en cada tirada.\nAquests no són més que alguns dels molts que existeixen en el mercat i que anirem donant a conèixer per a ajudar els nens a aprendre i millorar les seves capacitats alhora que passen una estona divertida en família o amb amics.


"Pinzellades d'art" dedica el programa al retaule de "Sant Pere", de l'església de Púbol, pintat per Bernat Martorell. Aquest retaule es troba actualment al Museu d'Art de Girona.\nAl segle XV, Bernat de Corbera es va convertir en baró de Púbol. Per això va encarregar un retaule a l'especialista en gòtic internacional Bernat Martorell. El retaule anava destinat a l'altar major de l'església de Púbol, al Baix Empordà.\nAl retaule de "Sant Pere", Bernat de Corbera es va fer pintar al carrer central amb la seva dona i el seu fill. Per als carrers laterals, el baró de Púbol va triar diferents moments de la vida de sant Pere.\nLa primera escena mostra la vocació de sant Pere, és a dir, el moment en què, seguint les ordres de Jesús, Pere intenta caminar per l'aigua.\nUna altra escena simbolitza el moment en què Jesús converteix Pere en el seu successor, amb l'entrega de la clau del Cel i de la Terra.\nEls carrers laterals del retaule també presenten Pere a la cort de l'emperador Neró, a Roma, el seu judici presidit per Neró, la seva fugida i l'encontre amb Jesús i el moment en què és sacrificat a la creu cap per avall, ja que Pere no es considerava digne de morir en la mateixa posició que Jesús.\nEl carrer central del retaule està coronat amb el tradicional calvari i a l'escena principal hi ha representat sant Pere, assegut en una càtedra monumental, amb el rostre pintat de manera realista i una postura rígida. Sant Pere porta la tiara i la capa vermella. Amb la mà dreta beneeix i amb l'esquerra aguanta la clau que li dóna el poder al Cel i a la Terra.


Naixement Catalunya | PERSONATGES HISTÒRICS\nJaume I el Conqueridor (Montpeller;2 de ferbrer del 1208-alizira;27 de juliol del 1276) rei d’Aragó, de Mallorca i de València, comte de Barcelona i d’Urgell, i senyor de Montpeller (1213-1276).Començà a regnar a l’edat de 10 anys assistit pel Consell Reial, regnà 58 anys i morí a l’edat de 68 anys. És enterrat al Reial Monestir de Santa Maria de Poblet.\nJaume I va conquerir:\nel regne de Mallorca (1228).\nel regne de Menorca no el van conquerir es van rendir abans de lluitar i varen fer un tractat de Capdepera (1231).\nel regne de València va començar la seva conquesta (1232) i va finalitzar el 1238.\nregne de murcia al 1243.\nFou rei dels francs (768 – 814), rei dels llombards (774– 814) i emperador d’Occident. Expandí els diferents regnes francs fins a transformar-los en un Imperi al qual va incorporar gran part d’Europa Occidental i Central. Fill del rei dels Francs, Pipí dit “El Breu” i de Bertrada de Laon, succeí al seu pare, coregnant amb el seu germà, Carloman I Les relacions entre els dos germans es tornaren tenses, però la sobtada mort de Carlemany evità que esclatés una guerra entre els francs, quedant Carlemany com a únic rei d’aquests. Va combatre els sarraïns que amenaçaven les possessions carolíngies a la Península Ibèrica, i passà a l’ofensiva per tal d’apoderar-se del territori, amb tot hagué de retirar-se, ja que en aquest moment l’Imperi Carolingi patí un atac per part dels saxons. Actualment Carlemany és considerat, no sols com el fundador de les dinasties francesa i alemanya, sinó també com “el pare d’Europa”:El seu imperi unificà per primer cop la major part d’Europa Occidental des de la caiguda de l’Imperi Romà, i el renaixement carolingi establí una identitat europea comuna.\nGuifré I de Barcelona, dit “el Pilós” (c. 840 – 897) fou Comte de Barcelona, Comte d’Osona i Comte de Girona (878 – 897); també Comte d’Urgell i de Cerdanya (870 – 897); i també Comte de Conflent (896 – 897). Fou el dotzè i darrer comte de Barcelona nomenat pels reis francs, i el primer en donar en herència els seus dominis territorials, iniciant així la Dinastia comtal de Barcelona La llegenda situa el seu origen en Guifré el Pilós, quan l’emperador franc mullà la mà en la sang del comte de Barcelona i passà quatre dits per sobre l’escut daurat de Guifré el Pilós.\nBorrell II (927 – 992) va ser comte de Barcelona, Girona i Osona (947-992) i comte d’Urgell (948-992). Al contrari que el seu pare, va ser un comte molt més diplomàtic que no pas militar. Va procurar mantenir sempre relacions cordials amb els seus dos poderosos veïns: els francs, al nord i els musulmans, al sud. Va intercanviar ambaixades amb Còrdova (centre del poder musulmà) i signà un tractat de pau amb el Califa Al-Hakam II. Malgrat tots aquests esforços, sota el seu mandat els territoris de la Marca Hispànica van sofrir un greu atac del cabdill musulmà Almansor o Al-Mansur, el qual va arrasar Barcelona el 985 en una important ràtzia. La ciutat va ser destruïda i saquejada i molts dels seus ciutadans van ser fets presoners.Les peticions d’ajuda del comte Borrell van ser ignorades pel rei franc Lotari I de França que en aquells moments s’enfrontava als seus propis problemes al Comtat de Verdun. Com a conseqüència d’això i com a resultat d’un creixent desarrelament dels comtes barcelonins respecte als seus antics senyors, el 988 Borrell II es va negar a renovar el pacte de vasallatge amb el nou rei francès, Hug Capet, i va instaurar la independència de fet dels territoris sota el seu poder.\nView more presentations from quarteso\nAbad oliva era un monje català, considerat el pare espiritual de la Catalunya creixent.\nVa ser el tercer fill del comte Oliva cabreta de Cerdaña i Besalú i de la seva dona Ermengarda.\nVa nèixer al 971 i va morir al 1046 a la abadia de san Miquel de Cuixà, sent comte de Berga i Ripoll. Va renunciar els seus drets per fer-se monje.\nLa formació del nou sistema feudal, es deixà sentir amb força a Catalunya. A partir de la dècada de 1020-1030 les disputes entre nobles s’intensifiquen. Els nobles actuaven arbitràriament dins dels seus territoris i la situació de rapinya i espoli dels nobles sobre els pagesos, el quals passaren d’ésser homes lliures a serfs , i contra l’església i les seves possessions portà a Oliba a plantejar una estratègia amb la intenció de limitar les lluites feudals.\nTota aquesta acció pacificadora es concreta en l’establiment de la Pau i la Treva de Déu. L’any 1022 Oliba, acompanyat pel bisbe Berenguer de Gurb, proposa la treva de Déu en un sínode celebrat a Elna La proposta es proclamada per Oliba l’any 1027 i ratificada en una assemblea que tingué lloc a Toluges\nLa pau de Déu establia el dret de refugi que l’església oferia dins del temple i a les sagreres. La treva de Déu prohibia les accions bèl·liques durant un temps determinat. Inicialment la treva de Déu s’iniciava dissabte el vespre fins al final de diumenge. La pau i la treva de Déu varen anar ampliant-se en diferents sínodes com els de Vic de 1030 i 1033, en aquest últim, presidit per Oliba, s’estengué la prohibició de les accions bèl·liques de dijous fins a diumenge, i la protecció emparava els pagesos i els seus domicilis, sota pena d’excomunió.


Serveis escaneig 3D | Escaneig làser 3D | Enginyeria inversa | BIM\nSom una empresa especialitzada en serveis de digitalització 3D i mesurament amb escàner làser terrestre mitjançant la recol·lecció, anàlisi, presentació i lliurament de la informació geoespacial (Reality Capture).\nRealitzem captura i documentació geomètrica d'alta definició, reconstruint minuciosa-ment la geometria d'objectes o d'infra-estructures, Particularment útils per a projectes BIM (Building Information Modeling), i en projectes d'enginyeria o arquitectura.\nTota aquesta informació es complementa amb fotografies esfèriques (360) d'ús en sistemes VR.\nServeis escaneig 3D\nEl nostre treball basat en la tecnologia Escàner Làser, ens permet generar a partir de les dades recollides una gran quantitat de documentació geomètrica mitjançant programari de processament i edició de núvols de punts 3D.\nEn disposar de tota la informació en els fitxers generats, és possible elaborar una gran quantitat de productes sense haver de tornar a capturar dades en camp i la possibilitat d'usar-la en els programari més habituals com Autocad, Revit, Archicad i altres. Generant-se núvols de punts en formats E57, PTS, LES, LAZ, TXT, XYZ, PTX, etc.\nEl propòsit és el de crear un núvol de punts a partir de mostres geomètriques en la superfície de l'objecte. Aquests punts es poden usar llavors per extrapolar la forma de l'objecte.\nAddicionalment, els núvols de punts es poden georeferenciar per al seu posicionament en plans o models grans.\nProjectes d'enginyeria, arquitectura i patrimoni\nEn la fase de mesurament i planificació d'edificis, reformes, interiors i instal·lacions exteriors, les dades de mesurament detallats i fiables són especialment necessaris, ja que l'exactitud i la presa perfecta d'amidaments són la base de qualsevol planificació i documentació sòlida, per el sector de l'arquitectura i enginyeria el processament de simples representacions 2D són insuficients avui dia.\nRealitzem amb escàner làser 3D el registre precís de totes les instal·lacions i actius que serviran per a la seva mapatge, així com per a l'aixecament de plànols o actualització dels existents. Fem servir les eines de disseny de l'mercat Autodesk Revit, Autocad, Archicad, Solid Works, i altres, amb important estalvi de temps i costos. Un cop realitzat l'aixecament de plànol tridimensional, podem oferir el modelatge 3D dels espais escanejats per a la creació d'un model BIM.\nNúvols de punts georeferenciades\nEls núvols de punts s'estan convertint cada vegada més en un element comú en els fluxos de treball per a la generació de models 3D, particularment útils per a projectes BIM (Building Information Modeling). Una de les tasques més importants per a qui que voleu utilitzar un núvol de punts en un model amb coordenades reals és la referència geogràfica.\nUna de les majors preocupacions quan es tracta amb núvols de punts és la necessitat de georeferenciar-(transformació a partir d'Ground Control Points), o contextualitzar-dins d'un sistema de coordenades.\nLes referències geogràfiques de les dades del núvol de punts és possible inserir-les en múltiples plataformes, com Far Scene, AutoCAD, Navisworks, Revit, Civil 3D i altres.\nProjectes d'enginyeria inversa\nL'escàner 3D és ideal per a enginyeria inversa. Les dades recopilades es projecten com una imatge tridimensional de l'objecte escanejat. Això ens permet crear conjunts virtuals que permeten detectar la superposició i comprovar l'ajust de les peces.\nEs pot usar un escàner 3D per escanejar / analitzar un objecte o entorn del món real per recopilar dades sobre la seva forma i possiblement la seva aparença (color i / o textura).\nLes dades recopilades es poden utilitzar per construir un model digital 3D. Els models es poden utilitzar per generar plans a mida o fabricar peces de recanvi. Les solucions d'impressió / mecanitzat 3D també s'analitzaran en funció de la seva necessitat i els materials de la peça.\nProjectes especials d'escaneig 3D i digitalització\nLes solucions especialitzades d'escaneig 3D per a professionals són aplicables en diferents àmbits: arquitectura, enginyeria, indústria, art, comunicació audiovisual etc.\nLa nostra tecnologia permet expandir i explorar diferents aplicacions que fins avui estaven limitades a les tècniques tradicionals, amb els estalvis de temps i costos que comporten.\nLa tecnologia escàner làser i escàner 3D és una eina indispensable per a sectors com de metrologia industrial, la possibilitat d'obtenir un model virtual completament fidel a l'original en alta resolució obre un camp de possibilitats enorme per diferents disciplines.\nSom capaços de capturar detalls d'elements des dimensions mínimes a infraestructures de centenars de metres, proporcionant als nostres clients núvols de punts, malles de polígons o models digitals segons necessitat.


Les obres de Picasso, Gargallo, Nonell i Sunyer que van il·lustrar l'almanac del 1911, a Girona - El Gerió Digital\nL'exposició es pot visitar a la Casa Masó\nDimecres, 6 d'octubre de 2021 17:30h\nEl febrer del 1911 es va publicar a Barcelona un almanac en què el calendari de cada mes anava acompanyat per un text en prosa i un poema, de diferents escriptors, i per la reproducció d'una obra d'art de diferents artistes. Era l'Almanach dels Noucentistes, publicat per l'impressor Joaquim Horta en una edició de només 150 exemplars.\nTot indica, però, que el veritable promotor va ser el filòsof Eugeni d'Ors, que des de feia uns anys encapçalava la lluita intel·lectual per definir i aglutinar el moviment artístic, cultural i polític del nou-cents, el nou segle, que marcaria profundament la cultura catalana de l'època.\nEn la història de l'art modern, sovint hi ha documents impresos (cartells, llibres, manifestos, almanacs) que adquireixen la rellevància d'obres d'art i personifiquen les idees d'un moviment, d'un grup d'artistes o d'un determinat moment històric. L'Almanach dels Noucentistes és un d'aquests documents, un dels més significatius de l'art modern a Catalunya, i cent deu anys després continua plantejant interrogants sobre el noucentisme, aquest moviment de tan àmplies conseqüències per a la cultura del país.\nAra, la Fundació Rafael Masó proposa redescobrir aquest particular almanac, que reuneix l'essència del Noucentisme. Ho fa en una exposició temporal, que s'inaugura divendres, i que reuneix obres de la majoria d'artistes que van col·laborar amb el calendari; és a dir, alguns dels pintors i escultors més representatius que treballaven a Catalunya durant les primeres dècades del segle XX.\nHi ha peces de Ricard Canals, Josep Obiols, Pablo Gargallo, Josep Aragay, Isidre Nonell, Ismael Smith, Joaquim Torres-García, Josep Clarà, Pere Torné-Esquius, Pablo Picasso, Prudenci Bertrana, Joan Borrell i Nicolau i Joaquim Sunyer.\nPel que fa als escriptors, la mostra presenta documents i llibres de Josep Carner, Eugeni d'Ors, Guerau de Liost, Joan Maragall, Joan Llongueras, Joan Puig i Ferreter, Josep M. López-Picó, Pere Corominas, Joaquim Folch i Torres i, novament, Joaquim Torres-García. També s'exposa per primera vegada un exemplar de l'Almanach dels Noucentistes adquirit recentment per la Fundació Rafael Masó.\nL'exposició, comissariada per Aleix Catasús i Bernat Puigdollers, es divideix en quatre àmbits. Al primer, 'Documents del Noucentisme' s'hi explica com allò imprès va tenir una rellevància especial en la gestació i consolidació del moviment. S'hi presenten les publicacions més significatives, que abracen tres dècades: des de 'La tradició catalana', del bisbe Torras i Bages (1892), fins a 'L'obra realitzada' (1923), en la qual la Mancomunitat feia balanç d'una dècada de govern.\nEl segon àmbit se centra en la figura de l'impressor Joaquim Horta (1878-1956), reconegut per la cura i la qualitat dels llibres i les revistes que sortien dels seus tallers i, a més, per haver abandonat l'enfarfegament modernista i haver adoptat un grafisme i una tipografia més nets i austers, d'influència centreeuropea. Això va fer que molts escriptors li confiessin la impressió dels seus treballs, i també va afavorir que entrés en contacte amb molts dels artistes que Eugeni d'Ors designava noucentistes. En el pròleg de l'almanac, de fet, Horta explica que d'aquestes trobades va sorgir la idea de crear una "suma de beutat" que aplegués alguns dels escriptors i artistes més destacats del moment.\nEl tercer àmbit gira al voltant d'Eugeni d'Ors, 'Xènius' (1881-1954), veritable ideòleg i líder indiscutible del Noucentisme. Ors va tenir una influència extraordinària en la vida cultural i política catalana de les dues primeres dècades del segle i l'almanac va ser una fita decisiva d'aquesta trajectòria. Si bé hi apareixia com un noucentista més, no hi ha cap dubte del paper que va tenir en la concepció del que va descriure com "aquesta mostra novella de la unitat espiritual d'una generació".\nEl quart àmbit, 'Els artistes i els escriptors', gira al voltant dels qui volien treure Catalunya de l'academicisme ranci, l'encarcarament i el cofoisme cultural, emmirallant-se en Europa. Per això no tenien inconvenient a posar obres de Picasso (de 1905), de Mir i de Nonell al costat d'altres de Clarà, Torres-García, Aragay i Torné Esquius. Els textos de l'almanac també eren obra d'un ampli ventall d'acadèmics, humanistes, poetes i altres professionals que representaven la nova generació. L'arquitecte Rafael Masó va ser convidat a publicar-hi un poema, 'De la Llar', en el moment que precisament acabava d'iniciar la reforma de la Casa Masó.\nLes d'obres d'art i documents de l'exposició procedeixen de diferents col·leccions públiques i privades: l'Arxiu Històric de la Ciutat de Barcelona, la Biblioteca de Catalunya, la Biblioteca de la Universitat de Girona, el Museu de Montserrat, el Museu Municipal Josep Aragay de Breda, la Fundació Francesc Pujols, la Fundació Folch i Torres i diverses galeries d'art, a més de les que pertanyen a la pròpia Fundació.\nDurant la celebració de l'exposició a la Casa Masó es faran diverses visites comentades, amb aforament limitat i inscripció prèvia, els dies 8 d'octubre, 5 de novembre, 3 de desembre i 14 de gener, sempre a les cinc de la tarda.


Vallès. Veïns de Montcada volen que l'Ajuntament s'oposi a la crema de fangs a la cimentera\nL'associació de veïns del barri de Can Sant Joan de Montcada va entrar ahir una instància a l'Ajuntament per reclamar a l'alcalde, César Arrizabalaga, que els faci costat i que s'oposi al projecte de la cimentera Lafarge de cremar fangs de depuradores a les seves instal·lacions de Montcada. D'aquesta manera, els veïns volen «posar fi a la passivitat fins ara mantinguda» pel consistori. Tot i que formalment la Generalitat encara no ha obert el període d'al·legacions a aquest projecte, el president de l'entitat veïnal, José Luis Conejero, va explicar ahir que espera reunir-se amb l'alcalde i demanar-li que, de la mateixa manera que l'associació, també presenti al·legacions contra la crema de llots procedents de depuradores.\nL'entitat veïnal vol demostrar amb la documentació aportada i que presentarà a la Generalitat «la greu repercussió per a la salut dels veïns que tindrà aquesta activitat, que agreujarà encara més el precari estat de l'aire» d'un municipi que el maig del 2006 va ser declarat zona d'especial protecció de l'ambient atmosfèric.\nL'associació demana a l'Ajuntament que faci un acurat estudi sobre la salut dels veïns de Can Sant Joan. A més, també li demana que els tingui permanentment informats de les novetats en la tramitació del projecte.\nL'Agrupació de Fabricants de Ciment de Catalunya va signar un conveni amb l'Agència Catalana de l'Aigua el desembre del 2006 per fer servir els fangs de les depuradores com a combustible per als forns de producció de les cimenteres.


La Campana Editorial | Strubell, Toni\nToni Strubell viu a Euskadi des dels primers anys 80. Ha tingut sempre un peu a Catalunya i l’altre al país d’acollida. Al País Basc ha fet classes a la Universitat de Deusto (1992-2002). Actualment escriu a El Punt. Ha escrit diversos llibres entre els quals cal comptar-hi El cansament del catalanisme (La Campana, 1997) i Josep Roca i Ferreras i l’origen del nacionalisme d’esquerres (2000). S’ha interessat pel tema de la recuperació de la memòria històrica evocant la figura de Josep Sunyol (1996), organitzant un homenatge a Lluís Companys (Irun, 2000) i coordinant la Comissió de la Dignitat (2002). El 2002 fou distingit amb la Creu de Sant Jordi .